Jeg bestilte et Samsung batteri til et segboard,  men modtog et andet fabrikat, som både havde andre dimensioner og andre specifikationer end det, jeg havde bestilt. Det fremsendte batteri var ikke så kraftigt, som det bestilte og i øvrigt for stort til mit segboard. Ved første kontakt med funboards.dk blev jeg forsikret om, at nogen ville ringe tilbage. Det skete ikke umiddelbart. Så skrev jeg en mail, hvori jeg forklarede problematikken, og modtog mail tilbage, men i stedet for at beklage, bortforklarede funboards.dk nu med, at de havde valgt en anden leverandør. Det fremgik ikke af deres hjemmeside før, men nu blev billedet på hjemmesiden skiftet ud... med et helt tredje produkt. Jeg skrev endnu en mail, hvori jeg pointerede, at jeg gerne ville returnere batteriet (det var jo ligesom for stort til segboard) men også, at jeg ikke følte det rimeligt, at det for mig skulle forbindes med en ekstraudgift i form af returfragten. Det var jo ligesom ikke min skyld, at de reklamerede med et slags batteri og sendte et andet. Men her var svaret en larmende tavshed fra funbords.dk's side. Alt i alt, så er servicen altså langt fra imponerende og tilgangen til kunden arrogant.